stanford-oval/wikipedia huggingface dataset:
נאוויטס פטרוליום
נכסים עיקריים > תגלית שננדואה

באפריל 2018 רכשו נאוויטס, קרן ההון Blackstone ו-LLOG את הזכויות של חברת Cobalt בפרויקט שננדואה, תגלית נפט תת-ימית אשר התגלתה ב־2009. שותפה נוספת בפרויקט היא חברת Venari אשר בבעלות קרן ההון Warburg Pincus. שננדואה נחשבת לאחת מתגליות הנפט הגדולות במפרץ מקסיקו. התגלית ממוקמת כ-169 ק"מ צפון-מזרחית לפרויקט בקסקין, ומכילה כ-281 מיליון חביות נפט. חלקה של נאוויטס במאגר הוא 23.1% פרויקט שננדואה כולל גם את תגלית שננדואה דרום (לשעבר יוקטן צפון), אשר נרכשה על ידי נאוויטס ושותפותיה ובה כ-49 מיליון חביות. התגלית שוכנת מספר קילומטרים בודדים דרומית לתגלית שננדואה. פיתוח פרויקט שננדואה צפוי להיעשות באופן משותף לשתי התגליות. שותפות נוספות בשננדואה דרום הן Houston Energy וענקית האנרגיה הנורדית – Equinor (Statoil לשעבר).
הנכסים העיקריים של נאוויטס כוללים את תגלית הנפט בקסקין ושננדואה במפרץ מקסיקו, מול חופי ארצות הברית וכן את פרויקט Sea Lions באיי פוקלנד.
הערות שוליים

1 2 3 4 5  נאוויטס פטרוליום: נתונים כספיים באתר מאי"ה.
↑  הלל קורן, ‏היום: נאוויטס מתחילה להיסחר בבורסה לפי שווי של 254 מ' ש', באתר גלובס, 1 באוקטובר 2017
↑  נועם מדר, הזהב השחור חוזר ובגדול – אלו מי שגוזרים את הקופון, באתר ynet, 29 בספטמבר 2023
1 2  נאוויטס פטרוליום - מצגת לכנס משקיעים-12.12.18
↑  עדיאל איתן מוסטקי, נאוויטס: ההכנסות ניתרו ב-28% ברבעון - בעקבות הזינוק במחיר הנפט, באתר כלכליסט, 26 בנובמבר 2022
↑  Buckskin Deepwater Project, Gulf of Mexico
↑  קובי ישעיהו, ‏נאוויטס: קידוחי הפיתוח בפרויקט בקסקין הסתיימו בהצלחה, באתר גלובס, 28 באוקטובר 2018
↑  Successful Buckskin drilling boosts Navitas
↑  ליאור גוטמן, נאוויטס פטרוליום של גדעון תדמור זכתה במכרז לחיפושי נפט במפרץ מקסיקו, באתר כלכליסט, 8 במרץ 2018
↑  חזי שטרנליכט, נאוויטס: תוספת של 77 מיליון חביות נפט בתגלית במפרץ מקסיקו, באתר כלכליסט, 12 בדצמבר 2018
↑  Israel's Navitas raises estimate at Gulf of Mexico oil field
↑   יורם גביזון, נאוויטס השלימה רכישת נכס נפט המוערך ב-49 מיליון חביות נפט במפרץ מקסיקו, באתר TheMarker‏, 12 באוגוסט 2018
↑  עדיאל איתן מוסטקי, נאוויטס הצליחה להגדיל הכנסות למרות ירידת מחיר הנפט, באתר כלכליסט, 26 בנובמבר 2023
↑  תומר קורנפלד, פרויקט שננדואה צפוי להציף ערך בנאוויטס עד תחילת ההפקה, באתר hot stocks, ‏2022-12-28
↑  נתנאל אריאל, נאוויטס: שננדואה ב-55% פיתוח, הכנסות בתחילת 2025, באתר ביזפורטל, 24 במאי 2023
↑  עדן ספיר, נאוויטס: גם הקידוח השלישי בשננדואה הצליח, הספינה תעבור לקידוח הרביעי, באתר ביזפורטל, 12 בספטמבר 2023
↑  איתן גרסטנפלד, נאוויטס: הושלמו התיקונים שננדואה; השטת המתקן צפויה בחודש דצמבר, באתר ביזפורטל, 29 ביולי 2024
↑  נתנאל אריאל, נאוויטס ברווח של 49 מיליון דולר; ההפקה משננדואה צפויה להתחיל בסוף 2024, באתר ביזפורטל, 23 במרץ 2023
↑  תומר קורנפלד, נאוויטס: כך זינק השווי של פרויקט שננדואה במיליארד דולר בתוך שנה, באתר hotstocks
↑  עדיאל איתן מוסטקי, נאוויטס השלימה את הקידוח האחרון בפרויקט הדגל שלה במפרץ מקסיקו, באתר כלכליסט, 3 ביוני 2024
↑  עדיאל איתן מוסטקי, נאוויטס החליטה להשקיע במאגר מוניומנט שבמפרץ מקסיקו - ולהגדיל את הנתח שלה בפרויקט, באתר כלכליסט, 3 במרץ 2024
↑  עדיאל איתן מוסטקי, נאוויטס פטרוליום רוכשת 20% ממאגר נפט במפרץ מקסיקו, באתר כלכליסט, 11 במאי 2023
↑  איציק יצחקי, נאוויטס בהסכם לרכישת 20% מתגלית הנפט. ההכנסה הפוטנציאלית: 1.1 מיליארד דולר, באתר ביזפורטל, 11 במאי 2023
אנרג'יקס אנרגיות מתחדשות

| --- | --- |


המתקן הסולארי אנרג'יקס נאות חובב
 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  אנרג
 תקופת הפעילות:  2009–הווה (כ־16 שנים)
 חברת אם:  אלוני חץ נכסים והשקעות בע"מ
 מיקום המטה:  מגדל משה אביב 
 משרד ראשי:  מגדל אמות אטריום, קומה 40, רמת גן, ישראל
 ענפי תעשייה:  אנרגיה סולארית, אנרגיית רוח, אנרגיות מתחדשות
 מוצרים עיקריים:  אנרגיה סולארית 
 שווי שוק:  6.54 מיליארד ש"ח (26 בינואר 2025)
 הכנסות:  682 מיליון ש"ח (2023)
 רווח תפעולי:  327 מיליון ש"ח (2023)
 רווח:  258 מיליון ש"ח (2023)
 הון עצמי:  2.37 מיליארד ש"ח (2023)
 סך המאזן:  9.81 מיליארד ש"ח (2023)
 יו"ר:  נתן חץ
 מנכ"ל:  אסא (אסי) לוינגר
 עובדים:  35
  
 www.energix-group.com
 
אנרג'יקס אנרגיות מתחדשות בע"מ המוכרת בשם המקוצר "אנרג'יקס" היא חברה ציבורית העוסקת בהקמה, תפעול, אחזקה, ניהול ומכירת חשמל ממקורות אנרגיה מתחדשת. לחברה מערכות לייצור חשמל אנרגיה סולארית וטורבינות רוח, בישראל, פולין וארצות הברית, והיא מחזיקה נכון לחודש יולי 2018 במערכות בהפעלה מסחרית בהיקף כולל של 168MWp.
החברה נסחרת בבורסת תל אביב החל מחודש מאי 2011. בעלת השליטה בחברה היא חברת אלוני חץ נכסים והשקעות בע"מ, אחת מקבוצות הנדל"ן הגדולות בישראל. יושב-ראש החברה הפעיל הוא נתן חץ ומנכ"ל החברה הוא אסא (אסי) לוינגר.
היסטוריה

החברה נוסדה בשנת 2006 כחברה פרטית (חברה-בת של אמות השקעות בע"מ, זרוע הנדל"ן הישראלית של אלוני חץ נכסים והשקעות בע"מ).
החברה החלה את פעילותה בהקמת מתקנים סולאריים (בטכנולוגיה פוטו-וולטאית) שמוקמו על גגות שטחי הנדל"ן של אמות השקעות בע"מ.[דרוש מקור]
בשנת 2011 הפכה אנרג'יקס לחברה ציבורית והונפקה בבורסה לניירות ערך בתל אביב.[דרוש מקור] עם הנפקתה החברה גייסה סך כולל של כ-145 מיליון ש"ח (לא כולל סך של כ-47 מיליון ש"ח בגין מימוש אופציות בשנת 2013). בשנת 2015 גייסה החברה כ־340 מיליון ש"ח. בשנת 2016 מומשו אופציות סדרה 2 של החברה בגובה של 30 מיליון ש"ח. בשנת 2017 גייסה סך של כ-128 מיליון ש"ח (בהנפקה לציבור ופרטית). בסה"כ גייסה החברה כ-690 מיליון ש"ח.
פעילות בתחום הפוטו-וולטאי (אנרגיה סולארית)

מתקן הדגל של החברה בתחום הפוטו-וולטאי לייצור אנרגיה סולארית הוא, כאמור, מתקן נאות חובב. מתקן זה מדגים את אחד מעקרונות העל של החברה - "Triple Win" (ניצחון משולש), לסביבה, לקהילה וליזם. הקמת המתקן, בהספק של 37.5MWp, הייתה בעלת מורכבות הנדסית חסרת תקדים, נוכח בנייתו על גבי בריכות אידוי כימיות משוקמות של אזור התעשייה נאות חובב, והוא מהווה פרויקט ייחודי בעולם מבחינה סביבתית. בין היתר, כלל הפרויקט הצבתם של כ-400 אלף פאנלים סולאריים על פני שטח של כ-500 דונם והוא מספק חשמל לכ-40 אלף בתי אב. על הקמת פרויקט זה, זכתה החברה בשנת 2015 בפרס "The most Innovative Renewable Energy Company Award" של המגזין "The New Economy". בסך הכל, לחברה 39 מערכות סולאריות מחוברות בישראל, בסך מותקן כולל של 49MWp.
בחודשים מרץ ודצמבר 2017 זכתה אנרג'יקס במכסות ייצור חשמל באמצעות מתקנים פוטו-וולטאיים במתח גבוה, בשני ההליכים התחרותיים שפרסמה רשות החשמל. בשני ההליכים, זכתה אנרג'יקס במכסות הגבוהות ביותר מבין כל היזמים והחברות שהשתתפו בהליך. במכרז הראשון זכתה אנרג'יקס במכסה של 70MW (כ-30% מתוך המכסה שחולקה) ובמכרז השני זכתה אנרג'יקס ב-39.6MW, כ-38% מהמכסה שחולקה). בהתאמה, החלה החברה בהקמתם של פרויקטים, בין היתר, סמוך ליישובים עומר, תאשור, דביר, שדה צבי, ברכיה, גיאה וגלאון.
בחודש דצמבר 2017 הודיעה החברה שחתמה על הסכם להקמת מיזמים משותפים בתחום הפרויקטים הפוטו-וולטאיים (מערכות אנרגיה סולארית) עם חברה יזמית אמריקאית, בעלת צבר פרויקטים פוטו-וולטאיים בשלבי ייזום ופיתוח שונים בארצות הברית בהספק כולל של מעל MWp1,000.
פעילות בתחום אנרגיית הרוח

אנרג'יקס היא אחת החברות המובילות בתחום אנרגיית רוח בישראל. החברה הקימה שתי חוות רוח בפולין בעלות של 800 מיליון ש"ח, לרבות חוות הרוח השנייה בגודלה במדינה סמוך לעיר באני (Banie), בהספק של 106 מגוואט.
פעילות בתחום אנרגיית הרוח > חוות הרוח ברמת הגולן

בישראל מקדמת אנרג'יקס את פרויקט "אנרגיית רוח נקייה" (אר"ן) בצפון רמת הגולן, פרויקט בו יוקמו 26 טורבינות רוח והצפוי להיות בהספק כולל של MW 100, על אדמות הכפרים הדרוזים מסעדה, בוקעתא ומג'דל שמס. התוכנית מקודמות בהליך מזורז בוועדה לתשתיות לאומיות, תחת תוכנית תשתית לאומית 47 (תת"ל 47). התושבים הדרוזים באזור דרשו לעצור את התוכנית בטענה שהנזקים האפשריים לא הובאו לידיעתם, ואליהם הצטרפו גם פעילי סביבה וגם מערכת הביטחון שהתנגדה לתוכנית, מחשש לפגיעה בתפקוד מכ"מים באזור. לדברי המתנגדים, התוכנית מנוגדת לרצון החקלאים באזור ותפגע בנוף הייחודי שלו. בנוסף רוב בעלי הקרקעות שהסכימו להקמת טורבינות בשטחם, חזרו בהם מהסכמתם. עוד טענו המתנגדים כי התוכנית תפגע בפעילות החקלאים, בכך שתקטין את השטח שבו הם יכולים לעבוד. באוגוסט 2019 קיבלה אישור מותנה מרשות החשמל להקמת פרויקט. ב-1 בינואר 2020, משרדי האנרגיה, הביטחון, האוצר ורשות החשמל חתמו על הסכם מסגרת שיאפשר את הקמתו של הפרויקט, לאחר שהוסכם כי המשרדים יממנו במשותף פיתוח טכנולוגי בעלות של כ-250 מיליון שקל, שיאפשר את הפעלת טורבינות הרוח מבלי לשבש את פעילות צה"ל וחיל האוויר באזור.
ב-12 בינואר 2020, אושרה התוכנית בממשלה למרות התנגדות התושבים.
פעילות בתחום אנרגיית הרוח > חוות הרוח ברמת הגולן > מחאת הדרוזים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
החל משנת 2022 מתקיימות מדי שבוע הפגנות מחאה של תושבי מג'דל שמס והסביבה נגד הפרויקט, שלטענתם יפריע לעיבוד הקרקע ויהיה מפגע סביבתי.
ב-21 ביוני 2023 היו עימותים קשים בין אלפי דרוזים בגולן למשטרה שהשתמשה באמצעים לפיזור הפגנות, בהם רימוני הלם, גז מדמיע, מכת"זית וירי של רימוני עשן מרחפן. במהלך העימותים נפצעו חמישה מפגינים באורח קשה, אחד מהם מירי ועשרות נפצעו מירי כדורי ספוג, רימוני עשן וגז מדמיע
הערות שוליים

1 2 3 4 5  אנרג'יקס אנרגיות מתחדשות בע"מ: נתונים כספיים באתר מאי"ה.
↑  נחנכה תחנת הכוח הגדולה בישראל לייצור חשמל מאנרגיית השמש, באתר מעריב (ארכיון)
↑  אורן פרוינד, אנרג'יקס: מימון של 240 מיליון שקל מהפניקס לפרויקטים סולאריים, באתר כלכליסט, 24 בספטמבר 2017
↑  ליאור גוטמן, אנרג'קס ושיכון ובינוי זכו ברוב מכסות הייצור של מתקנים סולארים קרקעיים לייצור חשמל, באתר כלכליסט, 26 בדצמבר 2017
↑  אורן פרוינד, אנרג'יקס נכנסת לארה"ב: הקימה חברה עם שותף מקומי לפרויקטים פוטו וולטאים, באתר כלכליסט, 13 בדצמבר 2017
↑   צפריר רינת, התוכנית להקמת טורבינות בגולן הוחזרה לוועדה לתשתיות בעקבות טעות במפת התכנון, באתר הארץ, 3 בדצמבר 2019
↑  ארז רביב, ‏רק בגלל הרוח, באתר דבר העובדים בארץ ישראל, 1 בדצמבר 2019
↑   צפריר רינת, הדרוזים ברמת הגולן נקלעו לוויכוח סוער: האם להילחם בטחנות הרוח, באתר הארץ, 11 באוגוסט 2019
↑   יורם גביזון, אנרג'יקס קיבלה אישור מותנה לפרויקט אנרגית רוח של 550 מיליון שקל בגולן, באתר TheMarker‏, 5 באוגוסט 2019
↑  יובל אזולאי, ‏משרדי הביטחון והאנרגיה יממנו פיתוח חוות טורבינות רוח ברמת הגולן, באתר גלובס, 1 בינואר 2020
↑  אלי שטרן, נגד טורבינות הרוח: הסורים-הדרוזים בגולן נאבקים על אדמתם וזהותם, באתר "שיחה מקומית", 9 בפברואר 2020
↑  יניב שרון, ‏מאות דרוזים קיימו כנס מחאה נגד התוכנית להקמת טורבינות רוח בגולן: "איום אסטרטגי על עתיד העדה", באתר דבר העובדים בארץ ישראל, 5 במרץ 2023.
↑   עדי חשמונאי, חמישה פצועים קשה בעימותים בין מפגינים דרוזים לשוטרים בגולן, מוחים פרצו לנקודת משטרה, באתר הארץ, 21 ביוני 2023
מתקן פוטו-וולטאי של החברה בסמוך ליישוב עומר. הקמת המתקן התבצעה במסגרת זכייתה של אנרג'יקס במכרז רשות החשמל להקמת מתקני אנרגיה מתחדשת במהלך 2018.
תורפז תעשיות

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  תרפז
 תקופת הפעילות:  2011–הווה (כ־14 שנים)
 מיקום המטה:  חולון, ישראל
 שליטה בחברה:  קרן כהן חזון (44.31%)
 ענפי תעשייה:  מזון
 מוצרים עיקריים:  חומרי-גלם לתעשיית הטעם והריח
 שווי שוק:  2.64 מיליארד ש"ח (26 בינואר 2025)
 הכנסות:  127 מיליון דולר (2023)
 רווח תפעולי:  18.2 מיליון דולר (2023)
 רווח:  12.9 מיליון דולר (2023)
 הון עצמי:  117 מיליון דולר (2023)
 סך המאזן:  222 מיליון דולר (2023)
 יו"ר:  קרן כהן חזון
 מנכ"ל:  קרן כהן חזון
 עובדים:  256 (במאי 2021)
  
 www.turpaz.co.il
 
תורפז תעשיות בע"מ המוכרת בשם המקוצר "תורפז" היא חברה ציבורית ישראלית העוסקת בפיתוח, ייצור ומכירה של תמציות טעם וריח טבעיות וסינתטיות לתעשיית
הקוסמטיקה, טואלטיקה וטיפוח אישי ולתעשיית המזון והמשקאות, ובפיתוח, ייצור, ומכירה של חומרי ביניים וחומרי גלם לתעשיית הפארמה.
החברה הוקמה בפברואר 2011 כחברה פרטית בשם בכפ תמציות בושם בע"מ, שבעליה העיקריים היו קרן כהן חזון, ישראל לשם, אילן לויטה ואלון גרנות. מנכ"לית החברה הייתה נורית בוקשפן. ב-2016 מונתה קרן כהן חזון למנכ"לית החברה. בינואר 2021 שינתה החברה את שמה לשם הנוכחי, תורפז תעשיות בע"מ.
במאי 2021 הונפקו מניותיה בבורסה לניירות ערך בתל אביב והיא הפכה לחברה ציבורית.
תחומי פעילות

ריחות: ייצור תמציות ריח טבעיות וסינתטיות לבשמים, לתעשיית הקוסמטיקה, הטואלטיקה, הדטרגנטים, המגבונים, הנרות, הבישום האווירתי לבתי מלון ולשוק הביתי.
טעמים: ייצור תמציות טעם מתוקות ומלוחות, טבעיות וסינתטיות ותערובות תבלינים, המשמשים בעיקר לתעשיות לייצור מזון, משקאות ותוספי תזונה.
חומרי ביניים לתעשיית הפארמה:  החברה הבת כימדע תעשיות בע"מ עוסקת בייצור כימיקלים המשמשים כחומרי גלם וחומרי ביניים בתעשיית הפארמה.
חומרי גלם ייחודיים: חברה הבת כימדע תעשיות בע"מ עוסקת בפיתוח, ייצור ומכירה של חומרי גלם ייחודיים המיועדים לתעשיות שונות, בדגש על תחום חומרי טעם וריח, הגנת הצומח, פולימרים וקטליזטורים.
לחברה אסטרטגיה המשלבת צמיחה אורגנית לצד ביצוע רכישות אסטרטגיות של פעילויות משיקות לפעילותה. אסטרטגיה זו התבטאה ברכישה ניכרת של חברות בישראל ובעולם. בשנת 2022, למשל, רכשה החברה את החברות  באלירום, פנטאור וקלאבין. במרץ 2024 רכשה החברה את החברה הבלגית-גרמנית Clarys & Willich תמורת 47.7 מיליון דולר.
בעלי עניין

בעלת השליטה בחברה היא קרן כהן חזון אשר מחזיקה כ-44.31% ממניותיה. בעלי עניין נוספים הם נורית וישראל לשם, המחזיקים 14.64% ממניות החברה.
הערות שוליים

1 2 3 4 5  תורפז תעשיות בע"מ: נתונים כספיים באתר מאי"ה.
↑  תורפז תעשיות בע"מ - תשקיף להשלמה להנפקה ראשונה לציבור, באתר "מאיה", 20 במאי 2021
↑  יובל אזולאי, תורפז ממשיכה להתרחב: רכשה חברה שביעית בתוך שנתיים, באתר כלכליסט, 3 באפריל 2022
↑  יובל אזולאי, תורפז רוצה להתחזק בדרום מזרח אסיה ומוסיפה חברה נוספת לפורטפוליו, באתר כלכליסט, 13 באפריל 2022
↑  יובל אזולאי, תורפז רוכשת חברת תמציות ריח מניו ג'רזי ב-24 מיליון דולר, באתר כלכליסט, 18 בספטמבר 2022
↑  יובל אזולאי, הרכישה ה-17 של תורפז, הפעם הגדולה ביותר: חברת טעמים באירופה תמורת 48 מיליון דולר, באתר כלכליסט, 28 במרץ 2024
חוזר אמסיה

מחנה סראידוזו באמסיה
חוזר אמסיה (בטורקית: Amasya Genelgesi) היה חוזר שפורסם בעקבות ועידה של התנועה הלאומית הטורקית שהתכנסה ב-21 ביוני 1919 במחנה סראידוזו (Saraydüzü Kışlası) בעיר אמסיה בצפון טורקיה. החוזר פורסם ביום 22 ביוני 1919 והיה המסמך הכתוב הראשון אשר הניע את גלגליה של מלחמת העצמאות של טורקיה.
עיקריו של החוזר היו כדלקמן:
אחדותה ועצמאותה של המולדת נתונות בסכנה.
הממשלה העות'מאנית באיסטנבול איננה מסוגלת לשאת באחריות המוטלת עליה.
עצמאות לאומית תושג רק בדרך של מאמץ לאומי נחוש.
יש להקים ועדה לאומית חופשית מכל השפעה או שליטה חיצונית, אשר תעריך את מצבה של האומה ותבהיר לעולם את שאיפתה לצדק.
הוחלט על כינוסה לאלתר של ועידה לאומית בסיוואס, הנחשבת למקום הבטוח באסיה הקטנה.
לוועידת סיוואס ישלחו שלושה נציגים מכל מחוז.
יש להיות נכונים לכל אירוע אפשרי ועל כן יש להתייחס אל ועידת סיווס כאל סוד לאומי.
ב-10 ביולי 1919 תתכנס ועידה מכינה בארזורום אשר בה ישתתפו נציגי המחוזות המזרחיים, ואלה יצטרפו לאחר מכן לוועידת סיווס.
חוזר אמסיה הופץ ברחבי אסיה הקטנה באמצעות טלגרף ונחתם מאוחר יותר בועידת ארזורום.
ראו גם

ועידת ארזורום
ועידת סיוואס
Terminal X

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  TASE:TRX
 מייסדים:  ניר הורוביץ
 תקופת הפעילות:  27 בספטמבר 2017 – הווה (7 שנים)
 חברת אם:  פוקס-ויזל
 משרד ראשי:  ישראל איירפורט סיטי, ישראל
 שליטה בחברה:  פוקס-ויזל: 51%  אקטיסלסקבט: 10.33%  אקס.טי השקעות: 10.03%  הורוביץ יאנג החזקות: 7.50%  ניר הורוביץ: 0.51%
 ענפי תעשייה:  אופנה, מסחר אלקטרוני
 שווי שוק:  648 מיליון ש"ח (26 בינואר 2025)
 הכנסות:  424 מיליון ש"ח (2023)
 רווח תפעולי:  2.41 מיליון ש"ח (2023)
 רווח:  הפסד של 349 אלף ש"ח (2023)
 הון עצמי:  240 מיליון ש"ח (2023)
 סך המאזן:  538 מיליון ש"ח (2023)
 יו"ר:  הראל ויזל
 מנכ"ל:  ניר הורוביץ
  
 https://www.terminalx.com
 
טרמינל איקס אונליין בע"מ היא חברה ישראלית למסחר אלקטרוני העוסקת בייבוא, שיווק ומכירה מקוונת באתר החברה.
האתר מדורג במקום הראשון בדירוג עשרת אתרי האופנה המובילים ביותר ברכישות אופנה בקרב הקהל הישראלית על פי דירוג חברת SimilarWeb.
באתר נמכרים מוצרים למעלה מ-180 מותגים בינלאומיים, מותגי קבוצת פוקס ומותג פרטי של החברה המיועד לגברים, נשים וילדים. בנוסף נמכרים באתר מוצרים של יוצרים ומעצבים מקומיים כחלק משיתוף פעולה של החברה עימם.
החברה נמצאת בבעלות קבוצת פוקס, ובשנת 2021 הונפקה בבורסה הישראלית לניירות ערך לפי שווי של 1.3 מיליארד ש"ח.
היסטוריה

החברה הוקמה בשנת 2017 על ידי ניר הורוביץ וקבוצת פוקס, אשר השיקו באותה שנה את אתר המסחר המקוון. בעת השקתו האתר הציע למכירה כ-40 מותגים, ומשלוח לבית הלקוח תוך 24 שעות מהמרכז הלוגיסטי של החברה באשדוד.
בעת הקמתה, החזיקה קבוצת פוקס כ-60% ממניות Terminal X, וערוץ הטלוויזיה "רשת" החזיק ב-25% נוספים. בתפקיד יו"ר החברה כיהן הראל ויזל, הבעלים של קבוצת פוקס.
בשנת 2019 מכרה "רשת" את אחזקותיה בחברה לקבוצת XT שבבעלות אנשי העסקים עידן עופר ואודי אנג'ל.
בשנת 2021, איש העסקים אנדרס הולך פובלסן, הבעלים של חנות האופנה המקוונת הבריטית אסוס, רכש 8% ממניות החברה באמצעות זרוע ההשקעות שלו, חברת Heartland, תמורת כ-21.7 מיליון דולר.
במאי 2022 רכשה החברה 51% מחברת האופנה ואתר הסחר סיסטארז, ובכך הפכה Terminal X לבעלים של חברת אופנה.
ביוני 2022 החליטה החברה לסגור את המרכז הלוגיסטי באשדוד, ולהקים מרכז לוגיסטי חדש שישתרע על שטח של 32,000 מ"ר, במקום שבו שכן מפעל נגב קרמיקה בירוחם.
בעלי עניין

בעלי מניות עיקריים המחזיקים 79.72% מהחברה (נכון ל-2 בנובמבר 2022):
פוקס-ויזל: 51%
אקטיסלסקבט: 10.33%
אקס.טי השקעות: 10.03%
הורוביץ יאנג החזקות: 7.50%
שאר המניות (20.8%) מוחזקות בידי הציבור.
הערות שוליים

1 2 3 4 5  Terminal X: נתונים כספיים באתר מאי"ה.
↑  על פי נתוני חברת SimilarWeb לחודשים מאי-אוגוסט 2022
↑  לי סיביליה‏, 10 אתרי האופנה המובילים בישראל: הפתעה מקומית, באתר וואלה, 11 באוקטובר 2022
↑  לי סיביליה‏, TERMINAL X מציגים: השקת מותג פרטי וחדש כחלופה לאתר SHEIN הפופלארי בקרב נערות, באתר וואלה, 14 באפריל 2021
↑  נועה בונה, "תל אביב של אחרי הקורונה תהיה שווה מתמיד", באתר טיים אאוט, ‏6 במאי 2021
↑  איתי יעקב, מעצבת בגדי הים שני שמר: 'לפני עשור לכולן בישראל היה סיליקון וישבן קטן. זיהיתי כאן צורך', באתר ynet, 19 ביולי 2022
↑  יובל ארד, ‏קוטור במחיר נגיש: הקולקציה של טרמינל X ודרור קונטנטו, באתר מעריב אונליין, 3 בנובמבר 2022
↑   שלי אפלברג, עוד הצלחה להראל ויזל - והשניים שיקחו הביתה 176 מיליון שקל, באתר TheMarker‏, 25 ביולי 2021
↑  אורנה יפת ואביב גוטר, איי לאב יו טרמינל X: פוקס מעלה את המסך על הקניון הווירטואלי, באתר כלכליסט, 25 בספטמבר 2017
↑  אורנה יפת, עידן עופר ואודי אנג'ל רכשו את מניות "רשת" באתר טרמינל X, באתר כלכליסט, 2 באפריל 2019
↑  מירב קריסטל, הבעלים של אסוס נכנס כשותף בטרמינל X, באתר ynet, 13 ביוני 2021
↑  אורנה יפת, טרמינל איקס רוכשת את אתר האופנה סיסטארז, באתר כלכליסט, 31 במאי 2022
↑  נווית זומר, טרמינל X פותחת מרלו"ג בירוחם: "במרכז אין עובדים ומחיר הנדל"ן מטורף", באתר ynet, 20 ביוני 2022
↑  TASE, מאיה – מערכת אינטרנט להודעות | הבורסה לניירות ערך, באתר מאיה
ליברה חברה לביטוח

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  לברה
 מוטו:  ליברה - משנים סדרי ביטוח
 מייסדים:  אתי אלישקוב 
 תקופת הפעילות:  2017–הווה (כ־8 שנים)
 מיקום המטה:  חולון 
 משרד ראשי:  הרוקמים 26, בנין c, חולון
 ענפי תעשייה:  ביטוח 
 שווי שוק:  464 מיליון ש"ח (26 בינואר 2025)
 הכנסות:  300 מיליון ש"ח (2023)
 רווח תפעולי:  5.2 מיליון ש"ח (2020)
 רווח:  9.16 מיליון ש"ח (2023)
 הון עצמי:  69.3 מיליון ש"ח (2023)
 יו"ר:  מרב סיגל
 מנכ"ל:  אתי אלישקוב
 עובדים:  94 (2020)
  
 www.lbr.co.il
 
ליברה חברה לביטוח בע"מ היא חברת ביטוח ישראלית, העוסקת בעיקר בביטוח כללי (ביטוח רכב, ביטוח דירה, ביטוחי עסק, ביטוח נסיעות לחו"ל וכו'). ביוני 2021 החלו ניירות הערך של החברה להיסחר בבורסה לניירות ערך בתל אביב.
היסטוריה

החברה נוסדה בדצמבר 2017 על ידי אתי אלישקוב, שהיא בעלת השליטה ומנכ"לית החברה. בין שאר בעלי המניות נמנים: חברת שידורי קשת, השקעות דיסקונט, איש העסקים מיקי דורסמן והאחים צחי וחן נוימן.
במאי 2018 קיבלה החברה רישיון מבטח ובאוקטובר 2018 השיקה את פעילותה לציבור הרחב, תחילה מכרה ביטוח רכב.
בשנה הראשונה לאחר ההשקה מכרה 34,000 פוליסות ביטוח רכב. במאי 2019 השיקה מוצרי ביטוח נוספים.
משרדי החברה ממוקמים בחולון.
ביוני 2021 הונפקה החברה בבורסה לניירות ערך בתל אביב, לפי שווי של 450 מיליון ש"ח (לפני הכסף).
פעילות

החברה משווקת את שירותיה באמצעות אתר אינטרנט ומוקד טלפוני. החברה מבטיחה למבוטחיה שיתוף ברווחי החברה.
החברה מאפשרת לקבל את כל השירותים באופן דיגיטלי באמצעות האינטרנט, החל משלב רכישת הביטוח, דרך ביצוע פעולות שירות וטיפול באירועים ביטוחיים, ועד סיום הטיפול בתביעות.
החברה פועלת במודל של שיתוף מבוטחים ברווחים, על בסיס חישוב של אחוז הרווח הנקי מהפרמיה על בסיס דוחותיה הכספיים השנתיים. רבע מהאחוז המתקבל מחולק למבוטחים באמצעות הנפקת ליברות לארנק הדיגיטלי של המבוטח, אשר יהיו ניתנות להמרה לשקלים ולמימוש לאחר שנה.
מבטחת המשנה של ליברה היא קבוצת הביטוח "סוויס רה".
הערות שוליים

1 2 3  ליברה חברה לביטוח בע"מ: נתונים כספיים באתר מאי"ה.
↑   אסא ששון, מתחרה חדשה בענף הביטוח: חברת ליברה תציע ביטוחי רכב ודירה באינטרנט, באתר TheMarker‏, 3 במאי 2018
↑  רון שטיין, יונתן כיתאי, ‏מה לשידורי קשת ולחברת הביטוח הדיגיטלית החדשה?, באתר גלובס, 21 במאי 2018
↑  רון שטיין, ‏ביטוח מקוון: אתי אלישקוב מקימה חברת ביטוח דיגיטלית, באתר גלובס, 9 במאי 2018
↑   אסא ששון, ליברה עדיין לא מדגדגת את ההצלחה של חברות הביטוח הדיגיטליות בארה"ב, באתר TheMarker‏, 18 במאי 2019
| חברות ביטוח בישראל |
| --- | --- | --- |
| חברות פעילות | AIG • ביטוח ישיר • איילון • ביטוח חקלאי • הכשרה • הפניקס • הראל • ווישור • כלל ביטוח • מגדל • מנורה מבטחים • ענבל • שירביט • שלמה ביטוח • שומרה • ליברה • קרנית • הפול |  |
| סוכניות מובילות | מבטח סימון • מדנס |  |
| חברות שנסגרו | אבנר • אליהו • הסנה |  |
המפקח על הביטוח • התאגיד המנהל של המאגר לביטוח רכב חובה בע"מ (הפול) • איגוד חברות הביטוח בישראל • התאחדות חברות לביטוח חיים בע"מ
נופר אנרגיה

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  NOFR
 מוטו:  Renewables without limits
 תקופת הפעילות:  2011–הווה (כ־14 שנים)
 משרד ראשי:  כפר סבא, ישראל
 שליטה בחברה:  עופר ינאי (28.33%)
 ענפי תעשייה:  אנרגיה מתחדשת, אנרגיה סולארית, אגירת אנרגיה, אספקת חשמל, טעינה חשמלית
 שווי שוק:  3.23 מיליארד ש"ח (26 בינואר 2025)
 הכנסות:  342 מיליון ש"ח (2023)
 רווח תפעולי:  הפסד של 41.3 מיליון ש"ח (2023)
 רווח:  הפסד של 102 מיליון ש"ח (2023)
 הון עצמי:  2.77 מיליארד ש"ח (2023)
 סך המאזן:  5.67 מיליארד ש"ח (2023)
 יו"ר:  עופר ינאי
 מנכ"ל:  נדב טנא
 עובדים:  200
  
 www.nofar-energy.com
 
ע.י. נופר אנרג'י בע"מ, המוכרת כקבוצת נופר אנרגיה היא חברה ציבורית ישראלית העוסקת בייזום, הקמה, מימון ותפעול מיזמי אנרגיה מתחדשת בישראל ובעולם.
החברה עוסקת בהקמת מיזמים סולאריים קרקעיים ופרויקטי דו-שימוש (על גגות ומאגרי מים), לצד פרויקטי אגירת אנרגיה. הקבוצה פועלת בישראל, ארצות הברית, סרביה, אנגליה, פולין, רומניה, גרמניה, יוון, איטליה וספרד.
ניירות ערך של החברה נסחרים בבורסת תל אביב מדצמבר 2020.
יושב ראש הקבוצה ובעל השליטה בה (28.33%) הוא עופר ינאי ומנכ"ל הקבוצה הוא נדב טנא.
היסטוריה

נופר אנרגיה נוסדה בשנת 2012 על ידי היזם עופר ינאי. בתחילת הדרך עסקה החברה בהקמת פרויקטים סולאריים על גגות במודל שותפות ייחודי ביחד עם קיבוצים שונים ברחבי ישראל.
בשנת 2014 הצטרף לחברה נדב טנא לתפקיד המנכ״ל.
באוקטובר 2018 נופר חיברה את המערכת הסולארית הצפה הראשונה בישראל על מאגר מי החקלאות של אגודת המים בעמק הירדן.
בדצמבר 2020 נופר השלימה הנפקה בבורסה לניירות ערך בתל אביב, לפי שווי של 2.6 מיליארד ש"ח, לאחר גיוס של כ–600 מיליון ש"ח.
בשנת 2021 יזמה נופר את הקמת פרויקט אגירת האנרגיה הראשון בישראל, בהיקף של 3.2 מגה-ואט, בקיבוץ ניר יצחק.
בשנת 2022 השלימה נופר את הקמת הפרויקט הקרקעי הראשון שלה מחוץ לישראל, באולמדיה שבספרד, בהיקף של 169 מגה-ואט.
בשנת 2023 נכנסה נופר לראשונה לגרמניה, בה היא מקימה פרויקט אגירת אנרגיה בהיקף של 209MWh
תחומי פעילות הקבוצה

קבוצת נופר יוזמת, מקימה ומתפעלת פרויקטים בתחומים הבאים:
אנרגיה סולארית: נכון לנובמבר 2023, לקבוצה למעלה מ-1WG של פרויקטים סולאריים מחוברת ומוכנה לחיבור, וכ-1GW של פרויקטים סולארים בהקמה ולקראת הקמה. מדובר בפרויקטים קרקעיים, על גגות ועל מאגרי מים. נופר הייתה החברה הראשונה בישראל שהקימה מערכות סולאריות צפות, והיא יצרנית האנרגיה המתחדשת הגדולה בישראל. נופר ממוקדת בשני סגמנטים מרכזיים בתחום הסולארי:
C&I -פרויקטים סולאריים בדו-שימוש על גגות מסחריים ומאגרי מים. לנופר כ-438MW של פרויקטי C&I (מחוברים ומוכנים לחיבור) באיטליה, ישראל וארצות הברית.
Utility Scale - פרויקטים סולאריים קרקעיים בהיקף גדול. לנופר כ-518MW של פרויקטים מסוג זה זה (מחוברים ומוכנים לחיבור) בספרד, פולין ורומניה
אגירת אנרגיה: נכון לנובמבר 2023, לקבוצה כ-1GW של פרויקטי אגירה בשלבים שונים (מחוברים, לקראת חיבור, בהקמה ולקראת הקמה) ברחבי העולם. נופר הייתה הראשונה להקים פרויקט אגירה בישראל, והיא מקימה את פרויקט האגירה הגדולה ביותר באנגליה. כמו כן לחברה שותפות אסטרטגית עם חברת טסלה המייצגת את מתקני האגירה.
טעינה חשמלית: נופר פורסת, באמצעות חברת הבת שלה enova (בשותפות עם קבוצת מילגם), רשת טעינה כלל ארצית המונה מאות עמדות רגילות ומהירות. בין השאר פרוסה הרשת במעל ל-25 רשויות מקומיות, ובמאות קיבוצים, בנייני מגורים, עסקים ומתחרים מסחריים. הרשת מספקת עמדות טעינה פרטיות AC, ועמדות טעינה ציבוריות רגילות AC ומהירות DC.הקמות בפרויקט Buxton, פרויקט האגירה הראשון של נופר באנגליה